Document ID: 31997R1491

ΚΑΝΟΝΙΣΜΟΣ (ΕΚ) αριθ. 1491/97 ΤΗΣ ΕΠΙΤΡΟΠΗΣ της 29ης Ιουλίου 1997 για την τροποποίηση του κανονισμού (ΕΚ) αριθ. 504/97 της Επιτροπής περί καθορισμού των λεπτομερειών εφαρμογής του κανονισμού (ΕΚ) αριθ. 2201/96 του Συμβουλίου, όσον αφορά το καθεστώς ενίσχυσης στην παραγωγή στον τομέα των μεταποιημένων προϊόντων με βάση τα οπωροκηπευτικά
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2201/96 του Συμβουλίου, της 28ης Οκτωβρίου 1996, για την κοινή οργάνωση αγοράς στον τομέα των μεταποιημένων προϊόντων με βάση τα οπωροκηπευτικά (1), και ιδίως το άρθρο 4 παράγραφος 9 και το άρθρο 26,
Εκτιμώντας:
ότι ο κανονισμός (ΕΚ) αριθ. 504/97 της Επιτροπής (2) ορίζει, στο άρθρο 7 παράγραφος 5, την προθεσμία για τη σύναψη συμβάσεων, σε περίπτωση που, για ένα συγκεκριμένο προϊόν, δεν έχει δημοσιευθεί στην Επίσημη Εφημερίδα των Ευρωπαϊκών Κοινοτήτων η ελάχιστη καταβλητέα στον παραγωγό τιμή δεκαπέντε ημέρες πριν από την έναρξη της περιόδου εμπορίας, τη δέκατη πέμπτη ημέρα από τη δημοσίευση της εν λόγω τιμής 7 ότι, λαμβανομένων υπόψη των νέων απαιτήσεων, που επιβάλλονται από το άρθρο 2 παράγραφος 2 του κανονισμού (ΕΚ) αριθ. 2201/96 για τους μεταποιητές και τις οργανώσεις παραγωγών, σε θέματα συμβάσεων, η προθεσμία αυτή είναι, σε ορισμένες περιπτώσεις και για το 1997, ανεπαρκής 7 ότι, επομένως, πρέπει ως ημερομηνία λήξης της προθεσμίας για την υπογραφή των συμβάσεων για τα εν λόγω προϊόντα να ορισθεί, για το πρώτο έτος εφαρμογής, η 31η Ιουλίου 1997 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης μεταποιημένων οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στον κανονισμό (ΕΚ) αριθ. 504/97 άρθρο 7 παράγραφος 5 προστίθεται το ακόλουθο εδάφιο:
«Ωστόσο, για την περίοδο εμπορίας 1997/98, η προθεσμία για την υπογραφή των συμβάσεων που αναφέρονται στο προηγούμενο εδάφιο λήγει στις 31 Ιουλίου 1997.».
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 29 Ιουλίου 1997.

Labels: 12
11
17
19